CELEX: 32020D2137
Language: el
Date: 2020-12-15 00:00:00
Title: Απόφαση (EE) 2020/2137 του Συμβουλίου της 15ης Δεκεμβρίου 2020 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ που ιδρύθηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη σύσταση ειδικής επιτροπής για τις υπηρεσίες

18.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 430/15
               
            
         ΑΠΟΦΑΣΗ (EE) 2020/2137 ΤΟΥ ΣΥΜΒΟΥΛΙΟΥ
         της 15ης Δεκεμβρίου 2020
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ που ιδρύθηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη σύσταση ειδικής επιτροπής για τις υπηρεσίες
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου (1) (η «συμφωνία»), υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.
                  
               
                     (2)
                  
                  
                     Σύμφωνα με το άρθρο 230 παράγραφος 4 της συμφωνίας, η επιτροπή εμπορίου και ανάπτυξης CARIFORUM-ΕΕ μπορεί να συγκροτεί και να εποπτεύει ειδικές επιτροπές για την εξέταση θεμάτων της αρμοδιότητάς της.
                  
               
                     (3)
                  
                  
                     Με σκοπό την αποτελεσματικότερη ενασχόληση με όλα τα θέματα της συμφωνίας που συνδέονται με τις συναλλαγές στον τομέα των υπηρεσιών, η επιτροπή εμπορίου και ανάπτυξης CARIFORUM-ΕΕ σκοπεύει να εκδώσει απόφαση για τη σύσταση ειδικής επιτροπής για τις υπηρεσίες.
                  
               
                     (4)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ, καθως η απόφαση για τη σύσταση ειδικής επιτροπής για τις υπηρεσίες θα έχει έννομα αποτελέσματα.
                  
               
                     (5)
                  
                  
                     Η θέση της Ένωσης στην επιτροπή εμπορίου και ανάπτυξης CARIFORUM-ΕΕ όσον αφορά τη σύσταση ειδικής επιτροπής για τις υπηρεσίες θα πρέπει, επομένως, να βασιστεί στο σχέδιο απόφασης της επιτροπής εμπορίου και ανάπτυξης CARIFORUM-ΕΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η θέση που πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ που ιδρύθηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη σύσταση ειδικής επιτροπής για τις υπηρεσίες βασίζεται στο σχέδιο απόφασης της επιτροπής εμπορίου και ανάπτυξης CARIFORUM-ΕΕ (2).
            
            
               2.   Οι εκπρόσωποι της Ένωσης στην επιτροπή εμπορίου και ανάπτυξης CARIFORUM-ΕΕ μπορούν να συμφωνήσουν αλλαγές ήσσονος σημασίας στο σχέδιο απόφασης της επιτροπής εμπορίου και ανάπτυξης CARIFORUM-ΕΕ χωρίς περαιτέρω απόφαση του Συμβουλίου.
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 15 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               J. KLOECKNER
            
         
         
            (1)  ΕΕ L 289 της 30.10.2008, σ. 3.
         
            (2)  Βλέπε το έγγραφο ST 13287/20 στον ιστότοπο http://register.consilium.europa.eu.